Odense Adresse-Contoirs Efterretninger, 1845-09-11
- Her i Staden vil nu blive oprettet et Elysium eller Betalings=Asyl for dannede Forældres Børn, under Bestyrelse af Borgerdydsskolens Forstander, Hr. Chr. Bartholin. - Violoncellisten Kellermann agter efter Forlydende med det første at gjæste Jylland og at begynde sine Concerter i Aalborg. Samme A. indeholder Følgende: "Da Postvæsenet er en, saavel med Hensyn til Brev, som Personbefordring monopoliseret Jndretning, bør det ogsaa at forsyne det Offentlige med alle de Fordeele og Forbedringer, som Tiden har Krav paa, og idetmindste ikke afskjære Publicum de Beqvemmeligheder, som dette baade billigen kan fordre og som der tilbydes, endog af dem, der sortere under Postvæsenets Privilegier. Dette er saaledes Tilfældet ved Befordring med Gig, et Kjøretøi, der saavel som ethvert andet er til for Publicums Beqvemmelighed og som netop ved Smaareiser er særdeles tjenligt og ofte efterspurgt. Da nu Postvæsenet med nidkjær Strænghed og Forfølgelser af Rettens Vei paataler enhver privat Befordring af Andre, skulde Man antage, at det ved egne Estableringer endog vilde stræbe at afhjælpe de fremtrædende Savn. Men dette er her saa meget mindre Tilfældet, at Generalpostdirectionen endog har nægtet det herværende Vognmandslang, paa dettes herom gjorte Tilbud, Tilladelse til at befordre med Gig. Da nu hverken Private tør befordre eller det Offentlige vil befordre med Gig, saa ere Giggene saaledes traadte ud af Befordringsarmeens Detail og stillede à la suite. Med denne Udtræden af activ Tjeneste er Publikum imidlertid ingenlunde tjent, thi naar et tjenligt Eenspænder-Befordringsmiddel existerer og naar de Befordrings=Berettigede selv tilbyde at ville levere det, og naar Postdirectionen nægter Andre Rettighed, til at etablere det, saa kan det monopoliserede Postvæsen ikke med Billighed fordre, at Enkeltmand for Smaa reiser skal benytte et Befordringsmiddel med to Heste, der er indrettet til 5 Personers Benyttelse, og der i sin paafaldende Dyrhed ikke endnu har modtaget nogen Moderation, men staaer aldeles i Modstrid til de Betalinger, der for andre Befordringsmidler ere fastsatte. Som sagt, saalænge Postvæsenet i Kongeriget (thi Hertugdømmerne have jo alt naaet en Slags fri Befordringsret) fordrer Befordringsvæsenet monopoliseret, saa bør det ogsaa indrette sit Monopol i det reisende Publicums Faveur og ikke i sin egen Kasses, forudsat at denne, hvad vi forresten aldeles betvivle, maatte lide herunder. Forøvrigt ville vi haabe, at vi nærme os den Tid, da der her, ligesaa fuldt som i Hertugdom merne, indtræder den størst mulige Frihed i Befordringsvæsenet og at Postvæsenet selv, og endog under visse Restrictioner slipper et Monopol, der - omtrent i Kategori med Stadsmusicantens - passede paa en Tid da Befordringsvæsenet i sin Barndom og Umyndighedstilstand behøvede tildeels at sortere under det Offentlige, en Nødvendighed, som nu ganske er ophørt, uden maaskee i det Høieste paa de fjernere eller uheldigt beliggende J vor Retspleie hører det tilvisse ogsaa Stationer. til de uhyggelige Episoder, at see, ofte efter aldeles løse Angiverier, talrige Forhører optagne og Retsforfølgninger instituerede for at have befordret Reisende eller endog kun optaget disse paa Alfarevei til Befordring. ikke At Sager af denne Natur. paa kort Station. at tale om, at de ofte tjene Angiveres slette Motiver til Føde - ligesaa ved Retselusioner og urigtige Forklaringer nære megen anden Misbrug og Umoralitet, hører ikke mindre til de ikke sjeldne Erfaringer. Et "Flyveposten" tilkommet Privatbrev omtaler, at der i Kroen Dammen, 1 Miil fra Holbek, forevises et Menageri, der ikke er saa sjeldent ved sin Afvexling som ved Dyrenes Størrelse. Menageriet bestaaer nemlig af Kæmperotter (dog ingen Kænguruher) af overen halv Alens Størrelse, der frit spadsere omkring i Gjæstestuen og med en vidunderlig Færdighed escamotere Gjæsternes Retter. Menageriets Foreviisning betales. ikke med Andet end de nævnte Emolumenter til Dyrene og forskjelligt Slittage paa Gjæsternes Tøi. En Reisende har givet Kroen Navn af Rotterdam. Jernbanen fra Rendsborg til Neumünster er nu, hvad Over= og Underbygningen angaaer, fuldkommen færdig, saa at der ikke staaer Noget iveien for dens høitidelige Aabning den 18 Septbr.